als_Latn dik_Latn sag_Latn
74 kg drogë e sekuestruar dhe katër shqiptarë të ndaluar, është ky bilanci i dy operacioneve të policisë greke. Sipas mediave të vendit fqinj, operacioni i parë u zhvillua në një zonë pyjore në Sajadhë të Igumenicës. Tre shqiptarë, të moshave 22, 25 dhe 33 vjeç kishin kaluar kufirin dhe në dorë mbanin dy çanta me rreth 38 kg lëndë narkotike e llojit marijuanë.
Mësohet se për dy prej të ndaluarve, autoritetet greke kishin lëshuar urdhër ndalimi për kalimin në Greqi.
Ndërkohë, operacioni i dytë është zhvilluar në Kozani, pranë Kapshticës ku është zbuluar një tjetër sasi marijuane, gati për t’u shitur. Policia greke ka ndaluar një mjet që vinte nga kufiri i gjelbër dhe drejtohej nga një 28-vjeçar shqiptar. Në makinë u gjetën dhe sekuestruan 2 çanta që përmbanin 36 pako me 36 kg e 700 gram marijuanë. /k.k/noa.al/
als_Latn als_Latn als_Latn